Franca hedh poshtë projektkushtetutën e Bashkimit Evropian
Hedhja poshtë e ambicjes së Bashkimit Evropian për unifikimin e 25 vendeve anëtare nga ana e votuesve francezë i ka dhënë tronditjen e
. Megjithëse Franca e hodhi poshtë kushtetutën e Bashkimit Evropian, udhëheqësit evropianë kanë bërë thirrje për të vazhduar përpjekjet e tyre për miratimin e dokumentit historik në vendet e tjera anëtare. Presidenti i Komisionit Evropian Jose Manuel Barroso, tha se ai e respekton rezultatin në Francë, situatë e cila duhet analizuar thellësisht së pari nga autoritetet franceze. Projektkushtetuta, e cila kërkon miratimin e të 25 vendeve anëtare për t’u futur në fuqi, ishte ratifikuar nga nëntë shtete para se të hidhej poshtë nga votuesit francezë. Ka shqetësime se mospranimi i kushtetutës nga francezët, mund të çojë Bashkimin Evropian drejt krizës më të thellë në 48 vitet e tij. Një vështrim optimist është se vazhdimi i ratifikimit nga vendet e tjera mund të tregojë se Franca mund të jetë i vetmi shtet i cili duhet të rishikojë vendimin e tij dhe të votojë përsëri për kushtetutën. Që nga nënshkrimi i kushtetutës së propozuar tetorin e kaluar, udhëheqësit e Bashkimit kanë këmbëngulur se do të bashkrendojnë vendim-marrjen dhe veprimtarinë e Bashkimit Evropian si dhe do të përmirësojnë përgjegjësitë demokratike. Procesi do t’i jepte Bashkimit Evropian një president dhe ministër të jashtëm, duke e bërë Evropën një emër më me ndikim në arenën globale. Në Bruksel në një darkë pas referendumit të organizuar nga një instuticion presitigjoz politik shihej qartë tronditja nga rezultati i votimit në Francë. Por analistët e Bashkimit Evropian u munduan të tregoheshin pozitivë, duke thënë se kishte shpresa se rezultati do të detyronte organizatën që të rimendonte metodat e komunikimit me popullin e tij. Analisti Simmon O'Connor kërkon që blloku të mos ngutet. Në Londër, ministri i jashtëm, Jack Straw bëri thirrje për një periudhë reflektimi para takimit të Këshillit Evropian me 16 qershor. Zyrtarët britanikë kanë thënë në të kaluarën se nuk do të ketë kuptim zhvillimi i një referendumi për një dokument tashmë të hedhur poshtë nga një vend tjetër. Por Straw tha se nëse Bashkimit Evropian do të kishte patur ndonjë traktat kushtetues, kjo do të ishte miratuar në Britani me referendum.